VANDAG het God vir jou die geskenk van 86 000 sekondes gegee. Het jy een van hulle gebruik om vir Hóm dankie te sê?
“Here, ek bid nie vir ‘n algehele kalmte van gees of dat my swaarkry dadelik einde sal kry nie. In hierdie wêreld sal daar altyd pyn en probleme wees. Ek bid slegs dat u Gees, u liefde en u genade my met soveel uithouvermoë sal vul, dat ek enigiets wat oor my pad mag kom, sal kan geniet of verdra”.
Ons het 1062 gaste aanlyn Die kerk - www.bybelkennis.co.za
Temptations and occasions put nothing into a man, but only draw out what was in him before. —John Owen
Die kerk beleef ‘n moeilike tyd. Almal val oormekaar om die kerk te kritiseer. Maar wat sê die Bybel oor die kerk?
1.Jesus sê dat Hy self die kerk bou: Op hierdie rots sal Ek my kerk bou (Matteus 16:18).
2.Jesus self is die Hoof van die kerk: Hy is die hoof van die liggaam, van die kerk. Hy is die oorsprong daarvan (Kolossense 1:18). Hy sal tog nie die hoof van ‘n betekenislose organisasie wees nie.
3.Jesus het die kerk gebruik om gemeenskappe te beïnvloed – en doen dit steeds (Handelinge 2:38 – 41). Sodra dit gebeur verander die gemeenskap.
4.Jesus is die hoeksteen van die kerk (Matteus 21:42). Daarom bestaan en groei die kerk steeds na 2000 jaar. Geen ander organisasie kon dit nog ooit regkry nie.
5.Jesus wil nog groter dinge deur die kerk doen. Aan Hom wat deur sy krag wat in ons werk, magtig is om oneindig meer te doen as wat ons bid en dink, aan Hom kom die eer toe, in die kerk, deur ons verbondenheid met Christus Jesus (Efesiërs 3:20 – 21).
6.Jesus het deur sy kerk ons lewens verander. Daar het ek die evangelie gehoor en my lewe aan Hom oorgegee. Laat ons ook na mekaar omsien deur mekaar aan te spoor tot liefde en goeie dade. Ons moenie van die samekomste van die gemeente af wegbly soos party se gewoonte is, maar mekaar eerder aanmoedig om daarheen te gaan (Hebreërs 10:24 – 25).
7.En hierdie evangelie van die koninkryk sal in die hele wêreld verkondig word, sodat al die nasies die getuienis kan hoor (Matteus 24:14), Dit kan tog immers net deur die kerk gebeur.
Natuurlik het die kerk foute, maar ons moet ophou om die kerk af te kraak en eerder die kerk opbou.
Tags: Die kerk
Laaste 7 Dae: 7,530
Laaste 30 Dae: 23,579
Laaste 365 Dae: 295,376